wickkiey/tamil-wikipedia-chunked huggingface dataset:
# நிமய் பட்டாச்சார்யா

## ஆரம்ப கால வாழ்க்கை

பட்டாச்சார்யாவின் தாயார் இவருக்கு மூன்று வயதாக இருந்தபோது இறந்தார். இவர் பணிநிமித்தம் காரணமாக கிழக்கு வங்கத்திலிருந்து மேற்கு வங்கத்திற்கு குடிபெயர்ந்தார். இவரது அடுத்த நான்கு புதினங்கள் செய்தித்தாளில் வெளியிடப்பட்டன. அதன் பிறகு, இவர் தொழில்முறை எழுத்தாளாராக ஆனார்.
# நிமய் பட்டாச்சார்யா

## குறிப்பிடத்தக்க படைப்புகள்

இவர் 150 க்கும் மேற்பட்ட நூல்களை எழுயுள்ளார். அ*மெம்சாஹேப்* மிகவும் பரவலாக அறியப்பட்ட நூலாகும். இந்த நூலினை அடிப்படையாக வைத்து உத்தம்குமார் மற்றும் அபர்ணா சென் ஆகியோர் முக்கியக் கதாப்பாத்திரத்தில் ஒரு திரைப்படம் வெளியானது. அவரது குறிப்பிடத்தக்க புத்தகங்கள் சில:  
- *மெம்சாஹேப்*
- *மினிபஸ்*
- *மாடல்*
- *இன்குலாப்*
- *பேச்சலர்*
- *கேரணி*
- *ராஜதானி எக்ஸ்பிரஸ்*
- *ஆங்கிலோ இந்தியன்*
- *டார்லிங்*
- *யுவர் ஆனர்*
- *காக்டெய்ல்*
- *போத்தர் ஷேஷே*
# மனு பட்டாதிரி

**மனு பட்டாதிரி** (Manu Bhattathiri) ஓர் எழுத்தாளர் ஆவார். *சாவித்ரி'ஸ் ஸ்பெசல் ரூம் அண்டு அதர் ஸ்டோரிஸ் மற்றும் தெ டவுன் தட் லாஃப்டு ஆகிய* நூல்களின் ஆசிரியர் ஆவார். இவர் சியர்ஸ் நிறுவனத்தின் இணை நிறுவனர் ஆவார். இவரது *டெ டவுன் தட் லாஃப்டு எனும் நூல்* 2018 இன் தி இந்து வெளியிட்ட 2018 ஆம் ஆண்டின் சிறந்த 10 புனைகதை நூலில் இடம்பெற்றது .
# மனு பட்டாதிரி

## படைப்புகள்

இவரது எழுத்து நடை, குறிப்பாக ஒரு சிறிய நகரத்தினைச் சுற்றி நடக்கும் கதைகளின் அமைப்பு, ஆர்.கே.நாராயணின் மால்குடி டேசுடன் தி இந்து, புதிய இந்தியன் எக்ஸ்பிரஸ், மற்றும் இந்துஸ்தான் டைம்ஸ் ஆகிய செய்தித்தாள்களால் ஒப்பிடப்படுகிறது.  
*சாவித்ரி'ஸ் ஸ்பெசல் ரூம் அண்டு அதர் ஸ்டோரிஸ்* ஹார்பர்காலின்ஸ் பதிப்பகத்தால் வெளியிட்டுள்ளன, அதே நேரத்தில் தெ *டவுன் தட் லாஃப்ட்* அலெஃப் புக் நிறுவனத்தால் வெளியிடப்பட்டுள்ளது.
# அன்கித் சதா

**அன்கித் சதா** (Ankit Chadha 21 டிசம்பர் 1987 - 9 மே 2018) ஓர் இந்திய எழுத்தாளர், கதை கூறுபவர், நிகழ்த்து கலை கலைஞர் ,ஆராய்ச்சியாளர் மற்றும் கல்வியாளர் ஆவார். பல நூற்றாண்டுகள் பழமையான தஸ்தாங்கோய் வடிவிலான கதைசொல்லலில் நிபுணத்துவம் பெற்றவர் ஆவார். கபீர் மற்றும் ரஹீம் , தாரா சிக்கோ மற்றும் மஜாஸ் ஆகிய எழுத்தாளர்களின் பாங்கிலிருந்து மாறுபட்டது. ஆர்வர்டு பல்கலைக்கழகம், யேல் மற்றும் டொராண்டோ பல்கலைக்கழகம் உட்பட சர்வதேச அளவில் தஸ்தாங்கோய் குறித்து இவர் பேசியுள்ளார்.  
நிலைத்தன்மை, தொழில்நுட்பம் மற்றும் பசி குறித்த நவீன கதைகளை உருவாக்குவதற்காக அங்கித் லாப நோக்கற்ற நிறுவனங்களுடன் பணியாற்றினார். கூடுதலாக, அங்கித் *<nowiki/>'மியூசிகல் தஸ்தான்*' எனும் புதிய வடிவத்தை உருவாக்கி, கதைகளையும் இசையையும் தனித்துவத்துடன் உருவாக்கினார். ஆலிசின் அற்புத உலகம், *தி பாண்டம் டோல்பூத்* மற்றும் குட்டி இளவரசன் (நூல்) உள்ளிட்ட பழங்கால நூல்களைத் தழுவி, குழந்தைகளுக்கான தஸ்தாங்கோய் நிகழ்ச்சிகளிலும் இவர் பணியாற்றினார். இவரது "*அமீர் குஸ்ராவ் - தி மேன் இன் ரிடில்ஸ்" மற்றும் "மை காந்தி* ஸ்டோரி" ஆகிய நூல்கள் விருது பெற்றுள்ளன
# அன்கித் சதா

## ஆரம்பகால வாழ்க்கை மற்றும் கல்வி

அங்கித் புதுதில்லியில் ஒரு நடுத்தர குடும்பத்தில் பிறந்தார். தாகூர் சர்வதேச பள்ளி மற்றும் கேம்பிரிட்ஜ் பள்ளிகளில் பள்ளிக் கல்வியினைப் பயின்றார். டெல்லி பல்கலைக்கழகத்தின் இந்து கல்லூரியில் வரலாறு பட்டம் பெற்றார். இங்கு தான் நாடகம் குறித்த ஆர்வம் ஏற்பட்டது. மேலும் கல்லூரியின் நாடக சங்கமான இப்திதாவில் தலைவராகவும் இருந்தார்.
# அன்கித் சதா

## வெளியீடுகள்

- *தோ ஹசிரீன் ஹுவா யுன்.* *.* *.* *தஸ்தான்-இ-அங்கித் சாதா* - அன்கித் சாதாவால் உருவாக்கப்பட்ட தஸ்தான்களின் தொகுப்பு
- *அமீர் குஸ்ராவ் : தி மேன் இன் ரிடில்ஸ்*
- *மை காந்தி ஸ்டோரி*
# அன்கித் சதா

## இறப்பு

இவர் மே 9, 2018 அன்று மகாராஷ்டிராவின் புனே அருகே ஒரு ஏரியில் மூழ்கிவிட்டார்.
# பால் குழாய் அடைப்பு

**பால் குழாய் அடைப்பு** *(Blocked milk duct)* என்பது குழந்தைகளுக்குப் பாலூட்டும் தாய்மார்களின் மார்பகங்களில் உண்டாகும் ஒருவகை நோயாகும். பால் குழல் அடைப்பு, பால் அடைப்பு அல்லது பால் கட்டுதல் என்ற பெயர்களாலும் இதை அழைக்கலாம். குழந்தைக்குத் தாய்ப்பால் கொடுக்கும் நோக்கத்திற்காக முலைக்காம்புக்குப் பால் கொண்டு செல்லும் ஒன்று அல்லது ஒன்றுக்கு மேற்பட்ட குழாய்களில் இத்தகைய அடைப்பு ஏற்படுவதுண்டு. மார்பகங்களில் மென்மையான வலி, மார்பகத்தில் பால் கட்டியாதல், கட்டியின் மேல் தோல் சிவந்து இருத்தல் போன்றவை இந்த நோயின் சில அறிகுறிகளாகும். தொடர்ச்சியாக சில தினங்களுக்குக் குழந்தைக்குப் பால் கொடுக்காமல் இருத்தல், தாய்ப்பால் கொடுக்க வேண்டும் என்ற ஆர்வமின்மை, இறுக்கமான உள்ளாடைகள், மார்பக புற அழற்சி போன்ற காரணங்களால் பால் வெளியேற்றப்படாமல் மார்பின் உள்ளேயே தேங்குவதால் இப்பிரச்சினை உண்டாகிறது. எந்தக் காரணத்துக்காகவும் பால் சுரப்பை நிறுத்திவிடாமல் பால் புகட்டுவதை மேம்படுத்துவதன் மூலமாகவும், அடிப்படைப் பிரச்சினைகளைச் சரிசெய்வதன் மூலமாகவும் பால் குழாய் அடைப்பு சிக்கலை நிர்வகிக்க முடியும்.
# பால் குழாய் அடைப்பு

## காரணங்கள்

குழந்தைப் பிறந்து முதல் சில நாள்களுக்கு, தாய்மார்களுக்குப் பால் குழாய் அடைப்பு பாதிப்புகள் ஏற்படுவது இயல்புதான் என்றாலும் இதற்கான காரணங்களைப் பட்டியலிடலாம்:  
- முலைக்காம்பில் குழந்தை பாலை உறிஞ்சி குடிக்காமலிருந்தால் பால் கட்டலாம்.
- பாலூட்டும் தாய் இறுக்கமான மேலாடை மற்றும் உள்ளாடைகளை அணிவதும் ஒரு காரணமாகும். இறுக்கமான ஆடைகளை அணிவது மார்பகங்களைக் கட்டுப்படுத்தி, அவற்றின் மீது கூடுதலாக அழுத்தம் கொடுப்பதால் பால் குழாய்கள் அடைப்பிற்கு வழிவகுக்கும்.
- தொடர்ச்சியாக சில தினங்களுக்குக் குழந்தைக்குப் பால் கொடுக்காமலிருந்தாலும் பால் கட்டிப்போகலாம்.
- பால் புகட்டும் போது குழந்தையைச் சரியான நிலையில் படுக்கவைத்துப் புகட்டாவிட்டால் குழந்தை பால் குடிப்பதை நிறுத்தி விடக்கூடும். இவ்வாறு பாதி உறிஞ்சப்படாத பாலும் தேங்கிநின்று கட்டுவதற்கு வாய்ப்பு உண்டு.
- தாயின் முலைக்காம்பில் உள்ள குழாய்களில் அடைப்புகள் இருந்தால் பால் கட்டிவிட வாய்ப்பாகும்
- தாயின் மார்பில் மிகுதியாகப் பால் உற்பத்தி இருக்கும்போதும் இந்நிலை தோன்றும்.
- சோர்வு, அதிக உடற்பயிற்சி, நீரிழிவு நோய், அதிக மன அழுத்தம் போன்ற காரணிகளும் இதற்கான காரணங்களில் அடங்கும்
# பால் குழாய் அடைப்பு

## அறிகுறிகள்

பின் வரும் அறிகுறிகள் தோன்றினால் அது பால் குழாய் அடைப்பு நோயாக இருக்கலாம்.  
- மிதமான காய்ச்சல் மற்றும் மார்பக தொற்று
- மார்பகத்தின் ஒரு குறிப்பிட்ட பக்கத்தில் வலி
- மார்பகத்தில் வீக்கம் அல்லது மென்மையான கட்டி
- தேவையான அளவுக்குப் பால் வராமலிருப்பது
- முலைக்காம்பில் ஏற்படும் சிறிய வெள்ளை கொப்புளம்.
- மார்பகம் சிவந்து காணப்படுவது.
# பால் குழாய் அடைப்பு

## சிகிச்சைமுறைகள்

பாதிக்கப்பட்ட மார்பகத்திலிருந்து குழந்தைக்கு அடிக்கடி தாய்ப்பாலூட்டுதல் அல்லது மார்பகத்தில் தேங்கியிருக்கும் பாலை பீய்ச்சி வெளியேற்றுதல் போன்றவை பால் குழாய் அடைப்புக்குப் பயனுள்ள சிகிச்சைகளாகும்.  
- பால் கட்டாமல் பார்த்துக் கொள்வது மிக முக்கியமான ஒரு முன்னெச்சரிக்கை செயலாகும்.  
- பாதிக்கப்பட்ட மார்பகத்தின் மேல் மென்மையாக வருடியும் கட்டியின் மீது மென்மையாக அழுத்தியும்  
- மார்பகங்களின் மீது சூடான பொருட்களால் ஒத்தடம் அளிப்பதும், சிறந்த மூலிகை தேநீர் அருந்துதலும் கூட ஆதரவளிக்கும் சிகிச்சையேயாகும் .  
- பால் குழாய் அடைப்பைக் கவனிக்காமல் அசாக்கிரதையாக இருப்பதும் தவறான செயலாகும்.
பல்வேறு சிகிச்சை அணுகுமுறைகள் பரிந்துரைக்கப்பட்டாலும், செயல்திறனைத் தீர்மானிக்க போதுமான மருத்துவ ஆராய்ச்சியும் வலுவான ஆதாரங்களும் கிடைக்கவில்லை.
# பாவனா காந்த்

இவர், மே 2019 இல், இந்தியாவில் போர் நடவடிக்கைகளை மேற்கொள்ள தகுதி பெற்ற முதல் பெண் போர் விமானி ஆனார்.
# பாவனா காந்த்

## ஆரம்ப கால வாழ்க்கை

இவர், 1992 திசம்பர் 1 அன்று பீகாரின் தர்பங்காவில் பிறந்தார். இவரது தந்தை தேஜ் நாராயண் காந்த் இந்தியன் ஆயில் கார்ப்பரேஷனில் மின் பொறியாளர், இவரது தாய் இராதா காந்த் ஒரு இல்லத்தரசியாவார். வளர்ந்து வரும் போது, கோ-கோ, இறகுப்பந்தாட்டம், நீச்சல் மற்றும் ஓவியம் போன்ற விளையாட்டுகளை இவர் விரும்பினார்.
# பாவனா காந்த்

## கல்வி

காந்த், பரௌனி சுத்திகரிப்பு நிலையத்தில் உள்ள டி.ஏ.வி பொதுப் பள்ளியில் தனது பள்ளிப்படிப்பை முடித்தார். 2014 இல் பட்டம் பெற்றார். பின்னர், தகவல் தொழிழ்நுட்ப நிறுவனமான டாடா கன்சல்டன்சி சர்வீசஸுக்கு தேர்ந்தெடுக்கப்பட்டார்.
# பாவனா காந்த்

## தொழில்

நாரி சக்தி விருது பெற்றவர்களுடன் பிரதமர் நரேந்திர மோதி.]]
இவர், எப்போதுமே பறக்கும் விமானங்களைப் பற்றி கனவு கண்டு வந்துள்ளார். இவர் விமானப்படை பொது சேர்க்கை தேர்வை எடுத்தார். மேலும், விமானப்படையில் நியமிக்க தேர்வு செய்யப்பட்டார். தனது நிலை 1 பயிற்சியின் ஒரு பகுதியாக, இவர் போர் நீரோட்டத்தில் சேர்ந்தார்.  
சூன் 2016 இல், ஐதராபாத்தில் உள்ள ஹக்கீம்பேட்டை விமானப்படை நிலையத்தில் கிரண் இடைநிலை ஜெட் பயிற்சியாளர்களுக்கான ஆறு மாத கால நிலை II பயிற்சி பெற்றார். அதன்பிறகு அதே ஆண்டு இவர் துண்டிக்கலில் உள்ள விமானப்படை அகாதமியில் ஒருங்கிணைந்த பட்டப்படிப்பு அணிவகுப்பு வசந்த கால பறக்கும் அதிகாரியாக நியமிக்கப்பட்டார்.  
ஹாக் மேம்பட்ட ஜெட் பயிற்சிக்காகப் பறக்கவிட்டு, இவரையும் இவரது கூட்டாளிகளான மற்ற இரண்டு உறுப்பினர்களையும் எம்.ஐ.ஜி 21 பைசன் படைக்கு நகர்த்துவதற்கான திட்டமிடப்பட்டது. 16 மார்ச் 2018 அன்று பறக்கும் அதிகாரி பவானா காந்த் மிக் -21 'பைசன்' என்ற தனி விமானத்தை எடுத்துக்கொண்டார். இவர் அம்பலா விமானப்படை நிலையத்திலிருந்து மிக் -21 இன் தனி விமானத்தை சுமார் 1400 மணி நேரத்தை பறக்க விட்டுள்ளார்.  
இவர், சில விளம்பரப் பணிகளை முயற்சித்தார். மேலும், அச்சு விளம்பரங்களில் தோன்றினார்.  
மார்ச் 9, 2020 அன்று, இவருக்கு நாரி சக்தி விருது கௌரவத்தை இந்தியக் குடியரசுத் தலைவர் ராம் நாத் கோவிந்த் வழங்கினார்  
இவர் இந்திய வான்படையின் எண் 3 போர்ப்படையான *கோப்ராவுக்கு* பணியமர்த்தப்பட்டார்.
# அவானி சதுர்வேதி

**விமான லெப்டினன்ட் அவானி சதுர்வேதி** (Avani Chaturvedi) (பிறப்பு: நவம்பர் 27, 1993) மத்திய பிரதேசத்தின் ரேவா மாவட்டத்தைச் சேர்ந்த இந்திய விமானி ஆவார். மோகனா சிங் மற்றும் பாவனா காந்த் ஆகியோருடன் இவர் முதல் பெண் போர் விமானியாக அறிவிக்கப்பட்டார். இந்த மூவரும் சூன் 2016 இல் இந்திய விமானப்படையின் போர் படைக்குள் சேர்க்கப்பட்டனர். அப்போதைய பாதுகாப்பு மந்திரி மனோகர் பாரிக்கர் அவர்களால் 2016 ஆம் ஆண்டு சூன் 18 ஆம் தேதி தேசத்திற்கு சேவை செய்ய முறையாக நியமிக்கப்பட்டார்.
# அவானி சதுர்வேதி

## ஆரம்பகால வாழ்க்கையும், கல்வியும்

அவானி 1993 அக்டோபர் 27 அன்று பிறந்தார். இவரது தந்தை, தினகர் சதுர்வேதி, மத்தியப் பிரதேச அரசின் நீர்வளத் துறையில் கண்காணிப்பாளராகவும், இவரது தாயார் ஒரு இல்லத்தரசியுமாவார். மத்தியப் பிரதேசத்தின்ஷட்டோல் மாவட்டத்திலுள்ள தியோலண்ட் என்ற சிறிய நகரத்திலிருந்து பள்ளிப் படிப்பை முடித்தார். 2014 ஆம் ஆண்டில் ராஜஸ்தானின் பனஸ்தாலி பல்கலைக்கழகத்தில் தொழில்நுட்பத்தில் இளங்கலை முடித்த இவர், விமானப்படைக்கான பொதுவான சேர்க்கை சோதனையில் தேர்ச்சி பெற்றார்.  
சதுர்வேதி சதுரங்கம், மேசைப்பந்தாட்டம் விளையாடுவதும், ஓவியங்கள் வரைவதும் இவரது விருப்பமாகும்.  
இந்திய இராணுவத்தில் அதிகாரியாக இருக்கும் அவானியின் அண்ணன், இந்திய விமானப்படையில் சேர ஊக்கமளித்தார். தனது கல்லூரி பனஸ்தாலி பல்கலைக்கழகத்தின் பறக்கும் சங்கத்தில் சில மணிநேர பறக்கும் அனுபவமும் இவருக்கு இருந்தது, இது இந்திய வான்படையில் சேர மேலும் ஊக்கமளித்தது.
# அவானி சதுர்வேதி

## தொழில்

அவானி சதுர்வேதி ஐதராபாத், இந்திய வான்படை கல்விக்கழகத்தில் பயிற்சி பெறவும், 25 வயதில் தேர்வு செய்யப்பட்டார். அங்கு ஒரு வருடம் பயிற்சி முடித்த பின்னர், சூன் 2016 இல் போர் விமானியாக ஆனார். அடுத்த ஆண்டு கர்நாடகாவைச் சேர்ந்த பீதரில் மூன்றாம் நிலை பயிற்சியை முடித்தவுடன், சுகோய் எஸ்.யு -30 எம்.கே.ஐ மற்றும் எச்ஏஎல் தேஜாஸ் போன்ற போர் விமானங்களில் பறக்க ஆரம்பித்தார்.  
2018 ஆம் ஆண்டில், சதுர்வேதி மிக் -21 விமானத்தில் தனியாக பறந்த முதல் இந்திய பெண் விமானி ஆனார். 2018 ஆம் ஆண்டில் அவானி விமான லெப்டினன்ட் பதவிக்கு உயர்த்தப்பட்டார்.  
சதுர்வேதி ராஜஸ்தானின் சூரத்கரில் உள்ள இந்திய விமானப்படை எண் 23 படைப்பிரிவு *"பாந்தர்ஸ்" ஸில்* நியமிக்கப்பட்டுள்ளார்.
# அவானி சதுர்வேதி

## விருதுகளும், அங்கீகாரமும்

2018 ஆம் ஆண்டில், பனஸ்தாலி வித்யாபீடத்திலிருந்து முனைவர் பட்டம் பெற்றார் .  
மார்ச் 9, 2020 அன்று, சதுர்வேதிக்கு நாரி சக்தி விருது கௌரவத்தை இந்தியக் குடியரசுத் தலைவர் ராம் நாத் கோவிந்த் வழங்கினார்
# குழந்தை வாயில்

**குழந்தை வாயில்** அல்லது **குழந்தைகள் பாதுகாப்பு வாயில்** என்பது குழந்தைகள் மற்றும் குழந்தைகள் பாதுகாப்பற்றதாக இருக்கும் வீட்டின் படிக்கட்டுகள் மற்றும் சமையலறைகள் போன்ற பகுதிகளை அணுகுவதைத் தடுக்க வடிவமைக்கப்பட்ட ஒரு பாதுகாப்புத் தடையாகும். குழந்தை வாயில்கள் பொதுவாக உலோகம், நெகிழி மற்றும்/அல்லது மரத்தால் ஆனது. இவை வீட்டுக் கதவின் அகலத்திற்கு ஏற்றவாறு விரிவாக்கப்படலாம். இவை உட்புறமாகவோ அல்லது வெளியிலோ பயன்படுத்த வடிவமைக்கப்பட்டிருக்கலாம். மேலும் இவை வன்பொருள் அல்லது அழுத்தம் பொருத்தப்பட்டதாக இருக்கலாம்.  
அழுத்தம் பொருத்தப்பட்ட வாயில்கள் பொதுவாக இருபுறமும் சுவர்களுடன் உராய்வு மூலம் வைக்கப்படுகின்றன. அதே நேரத்தில் வன்பொருள் பொருத்தப்பட்ட வாயில்கள் சுவர் ஸ்டூட்களில் திருகப்பட்டு ஒரு கதவு போல முழுமையாகத் திறந்திருக்கும். வன்பொருள் பொருத்தப்பட்ட வாயில்களை அகலமான மற்றும் ஒழுங்கற்ற வடிவ திறப்புகளுக்கு ஏற்றவாறு அமைத்துக்கொள்ளலாம். அதே போல் சுருக்கி இழுக்கக்கூடிய வாயில்களும் உள்ளன.  
சிறிய செல்லப்பிராணிகளைக் கட்டுப்படுத்தவும் குழந்தை வாயில்கள் பயன்படுத்தப்படுகின்றன. ஆனால் செல்லப் பிராணி வாயில் குழந்தை வாயில்களுக்கான தரத்தைப் பூர்த்தி செய்யாமல் போகலாம்.  
குழந்தை வாயிலைத் திறக்கவோ அல்லது ஏறவோ இயலும் சூழலில் குழந்தை வாயில்களை அகற்றலாம்.
# கோல்டு ஸ்பாட்

கோகோ கோலாவிலிருந்து வெளியேறிய பின்னர் 1977ஆம் ஆண்டில் ரமேஷ் சவுகானின் முன்முயற்சியின் கீழ் பார்லே பிஸ்லெரியால் இந்தியாவில் தொடங்கப்பட்ட மூன்று வணிக தயாரிப்புகளில் கார்பனேற்றப்பட்ட குளிர்பானங்களில் **கோல்ட் ஸ்பாட்** ஒன்றாகும். மந்தமான விற்பனை காரணமாக பெப்சிகோ ஏற்கனவே 1962இல் இந்தியச் சந்தையை விட்டு வெளியேறியது. தம்ஸ் அப் மற்றும் லிம்காவுடன் கோல்ட் ஸ்பாட் அறிமுகப்படுத்தப்பட்டது.  
இது செயற்கையான ஆரஞ்சு நிறத்திலும் சுவையுடனும் உள்ளது. பார்லே 1993 ஆம் ஆண்டில் தம்ஸ் அப், லிம்கா, சிட்ரா மற்றும் மாஸா ஆகியவற்றுடன் கோகோ கோலாவுக்கு கோல்ட் கோட்டை விற்றார் (இது இந்தியச் சந்தையில் மீண்டும் தொடங்கப்பட்டது). இது 40 மில்லியன் டாலருக்கு விற்கப்பட்டது. பரவலான புகழ் இருந்தபோதிலும், கோகோ கோலாவின் பேண்டாவிற்கான இடத்தை மீண்டும் உருவாக்கும் பொருட்டு கோல்ட் நிறுவனத்தால் கோல்ட் ஸ்பாட் திரும்பப் பெறப்பட்டது.  
கோல்ட் ஸ்பாட்டின் முழக்கம் "தி ஜிங் திங்".
# கோல்டு ஸ்பாட்

## பிரபலமான கலாச்சாரத்தில்

லாஸ் ஏஞ்சல்ஸ் இசைக்குழு கோல்ட்ஸ்பாட் பெயரானது இந்த பிஸி பானத்திற்கு இடப்பட்டது. சித்தார்த்த கோஸ்லா (இசைக்குழுவின் முக்கிய உறுப்பினர்) உடனான ஒரு நேர்காணலின் படி, கோல்ட் ஸ்பாட் அந்த நேரத்தில் இந்தியாவில் மிகவும் பிரபலமாக இருந்தது.
# உதவி இயக்குநர் (திரைப்படம்)

**உதவி இயக்குநர்** (Assistant director) என்பவர் ஒரு திரைப்பட இயக்குநருக்கு கீழ் பணிபுரிபவர் ஆவார். இவரின் பங்கு படப்பிடிப்பு தயாரிப்பு அட்டவணையை கண்காணித்தல், தளவாடங்களை ஏற்பாடு செய்தல், நடிகர்கள் மற்றும் குழுவினரின் தினசரி அழைப்பு தாள் (தினசரி கால்ஷீட்) சரிபார்ப்பது போன்றவை ஆகும். அத்துடன் அவர் குழுவினரின் உடல்நலம் மற்றும் பாதுகாப்பையும் கவனித்துக் கொள்ள வேண்டும். வரலாற்று ரீதியாக அகிரா குரோசாவா மற்றும் ஆல்பிரட் ஹிட்ச்காக் போன்ற பிரபல இயக்குநர்கள் ஆரம்பகாலத்தில் உதவி இயக்குநராக பணிபுரிந்தவர்கள் ஆவார்கள்.  
தமிழ்த் திரைப்படத்துறையில் 90 விழுக்காடு இயக்குநர்கள் ஆரம்பலகாலத்தில் உதவி இயக்குநராக பணிபுரிந்தவர்கள் என்பது குறிப்பிடத்தக்கது. எடுத்துக்காட்டாக: அட்லீ என்ற இயக்குநர் ஆரம்ப காலத்தில் பிரபல இயக்குநர் ஷங்கர் என்பவரிடம் நண்பன் மற்றும் எந்திரன் ஆகிய இரு படங்களில் உதவி இயக்குநராக உதவி இயக்குநராக பணிபுரிந்துள்ளார் என்பது குறிப்பிடத்தக்கது. அதே போன்று இயக்குநர் பாலா என்பவர் பாலு மகேந்திரா என்ற இயக்குனரிடம் உதவி இயக்குநராக பணிபுரிந்துள்ளார்.
# சீசர் சாவேசு

**சீசர் சாவேசு** (, ; மார்ச் 31, 1927 – ஏப்ரல் 23, 1993) என்பவர் அமெரிக்கத் தொழிலாளர் தலைவர், குமுக ஒருங்கிணைப்பாளர், தொழிலதிபர், லத்தின் அமெரிக்க குடியுரிமைச் செயற்பாட்டாளராவார். டோலொரிஸ் ஹுரேடாவுடன் இணைந்து தேசியப் பண்ணைப் பணியாளர்கள் கூட்டமைப்பை(NFWA) நிறுவினார், பின்னர் அதை வேளாண் பணியாளர்கள் ஒருங்கிணைப்புக் குழுவுடன்((AWOC) இணைத்து ஐக்கியப் பண்ணைப் பணியாளர்கள் தொழிற்சங்கமாக மாறியது. கொள்கையடிப்படையில் இவர் கத்தோலிக்க திருச்சபையின் சமூகக் கொள்கையுடன் இடதுசாரி அரசியல் கொள்கையைக் கலந்து கடைப்பிடித்தார்.  
இவர் 1927 ஆம் ஆண்டு மார்ச் மாதம் அரிசோனா மாகாணத்து யூமா நகரில் மெக்சிகோ அமெரிக்கக் குடும்பத்தில் பிறந்தார். ஐக்கிய அமெரிக்கக் கடற்படையில் சேர்வதற்கு முன்னர் பணியாளராக இருந்துள்ளார். பின்னர் கலிபோர்னியாவில் திருமணம் முடித்து, சமூகச் சேவை அமைப்பில்(சி.எஸ்.ஓ) சேர்ந்து கொண்டு வாக்காளர் பதிவுப் பணியாளார்களுக்கு உதவினார். 1959 இல் லாஸ் ஏஞ்சல்ஸை இடமாகக் கொண்டு அந்த சமூகச் சேவை அமைப்பின் தேசிய இயக்குநரானார். 1962 ஆம் ஆண்டு சி.எஸ்.ஓ. அமைப்பிலிருந்து விலகி தேசியப் பண்ணைப் பணியாளர்கள் கூட்டமைப்பினை(என்.எஃப்.டபிள்யூ.ஏ) டோலொரிஸ் ஹுரேடாவுடன் இணைந்து நிறுவினார். இதன் மூலம் காப்பீட்டுத் திட்டம், கூட்டுறவு கடன் மற்றும் பண்ணைப் பணியாளார்களுக்கான *எல் மல்க்ரிடோ* என்ற இதழ் போன்றவற்றை முன்னெடுத்தார். 1965-1970 காலகட்டங்களில் பண்ணைப்பணியாளர்களுக்காக வேலை நிறுத்தப் போராட்டங்களை முன்னெடுத்து *டெலெனோ திராட்சைப் பணிமுடக்கம்* போன்று வெற்றியும் அடைந்தார். போராட்டங்களுக்கிடையே தேசியப் பண்ணைப் பணியாளர்கள் கூட்டமைப்பினை வேளாண் பணியாளர்கள் ஒருங்கிணைப்புக் குழுவுடன்((AWOC) இணைத்து ஐக்கியப் பண்ணைப் பணியாளர்கள் தொழிற்சங்கமாக 1967 இல் உருவாக்கினார். இந்திய விடுதலை இயக்கத்தின் தலைவரான மோகன்தாசு கரம்சந்த் காந்தியின் மீதுள்ள ஈர்ப்பால் அகிம்சைவழியிலான யுக்திகளும், ஒத்துழையாமை முறைகளும் கடைப்பிடித்து பண்ணை முதலாளிகளுக்கு அழுத்தம் கொடுத்தார். தேவாலயங்களில் பொதுக் கூட்டம் நடத்துவதும், கத்தோலிக்கத் தேவாலயங்களில் பொது உண்ணாவிரதம் நடத்துவதும் என்று ரோமன் கத்தோலிக்க அடையாள முறைமையைத் தனது பிரச்சாரத்திற்குப் பயன்படுத்தினார். இடதுசாரிய அமைப்புகளிடமும் தொழிலாளர்களிடமும் மிகுந்த வரவேற்பினைப் பெற்றார். மேலும் எஃப்.பி.ஐயின் கண்காணிப்பிலும் இருந்தார்.
# தொடக்கம்

**தொடக்கம்** (*Thodakkam*) என்பது 2008 ஆண்டைய இந்திய தமிழ் திகில் திரைப்படம் ஆகும். இப்படத்தை முத்துகுமார் இயக்க இரகுவண்ணன் மற்றும் மோனிகா ஆகியோர் முக்கிய பாத்திரங்களில் நடிதுள்ளனர். படம் வெளியிடுவதற்கு முன்பு படத்தின் பெயர் *ஆரம்பம்* என்று அறியப்பட்டது. படம் மோசமான விமர்சனங்களுக்கு ஆளானது, இப்படம் ஒரு தோல்விப் படமாக ஆனது.
# தொடக்கம்

## கதை

வாஞ்சிநாதன் (ரகுவண்ணன்), காயத்ரி (மோனிகா), சிண்டோ (அபினாய்), ஹபீப் (ரிஷி), நான்சி (மேகா நாயர்) ஆகியோர் சிறுவயதில் இருந்தே ஒன்றாகப் படித்தவர்கள். இப்போது பட்டதாரிகளாக உள்ளனர். அவர்கள் பணம் சம்பாதிக்கும் பொருட்டு வெளிநாடுகளில் வாய்ப்புகளைத் தேட திட்டமிட்டுள்ளனர். இதற்கான நாள் வந்துவிட்டது, ஆனால் ஒரு பெரிய சதித்திட்டத்தினால் அவர்களின் திட்டங்கள் முறியடிக்கப்படுகின்றன.
# தொடக்கம்

## நடிகர்கள்

- இரகுவண்ணன்
- மோனிகா
- அபிநய்
- ரிஷி
- ரகுவரன்
- சுபைர் மொகமத் ரிகாஸ்
# தொடக்கம்

## இசைப்பதிவு

இப்படத்திற்கு ஜெரோம் புஷ்பராஜ் இசையமைத்தார்.  
- "யார் யாரோ" - கௌதம், மாயா
- "ஆதாமின் ஆப்பிள்" - ரஞ்சனி-காயத்ரி, சத்யன்
- "போன் போட்டு" - கானா பாலா
- "எதுதான் முடியாது" - ரகுவரன்
- "வா நண்பா" - விஜய் யேசுதாஸ்
# மோகனா சிங் ஜித்தர்வால்

**மோகனா சிங் ஜிதர்வால்** (**Mohana Singh Jitarwal** ) என்பவர் இந்தியாவின் முதல் பெண் போர் விமானிகளில் ஒருவர். இவர் தனது இரு கூட்டாளிகளான பாவனா காந்த் மற்றும் அவானி சதுர்வேதி ஆகியோருடன் முதல் போர் விமானியாக அறிவிக்கப்பட்டார். மூன்று பெண் விமானிகளும் சூன் 2016 இல் இந்திய வான்படை போர் படைக்குள் சேர்க்கப்பட்டனர். அப்போதைய பாதுகாப்பு மந்திரி மனோகர் பாரிக்கர் அவர்களால் 2016 ஆம் ஆண்டு சூன் 18 ஆம் தேதி தேசத்திற்கு சேவை செய்ய முறையாக நியமிக்கப்பட்டார். சோதனை அடிப்படையில் இந்திய விமானப்படையில் போர் விமானத்தை ஆரம்பிக்க இந்திய அரசு முடிவு செய்த பின்னர், இந்த மூன்று பெண்களும் இந்த திட்டத்திற்கு முதலில் தேர்ந்தெடுக்கப்பட்டனர்.
# மோகனா சிங் ஜித்தர்வால்

## சுயசரிதை

அன்று நாரி சக்தி விருது பெற்றவர்களுடன் பிரதமர் நரேந்திர மோதி]]
மோகனா சிங் புதுடெல்லியின் விமானப்படை பள்ளியிலிருந்தும், பஞ்சாபின் அமிருதசரசு, குளோபல் மேலாண்மை நிற்வுனத்தில் மின்னணு மற்றும் தகவல் தொடர்பில் பொறியியல் படிப்பையும் முடித்தார். இவரது தந்தை பிரதாப் சிங் இந்திய விமானப்படை பணியாளராகவும், தாய் மஞ்சு சிங் ஆசிரியராகவும் பணியாற்றி வருகிறார். தனது சிறு வயதில், *ரோலர் ஸ்கேட்டிங்*, இறகுப்பந்தாட்டம் ஆகிய விளையாட்டுகளிலும், பாடுதல், ஓவியம் போன்ற பிற செயல்களிலும் இவரது விருப்பமிருந்தது.  
மார்ச் 9, 2020 அன்று, இவருக்கு இந்தியக் குடியரசுத் தலைவர் ராம் நாத் கோவிந்த் அவர்களால் நாரி சக்தி விருது வழங்கப்பட்டது
# மோகனா சிங் ஜித்தர்வால்

## தொழில்

சூன் 2019 இல், *ஹாக் எம்.கே* .132 *ஜெட்* பயிற்சியாளரில் இந்திய விமானப்படையின் முதல் மகளிர் போர் விமானி ஆனார். 2019 ஆம் ஆண்டில் வானத்திலும், வானத்திலிருந்து தரையிலும் நடக்கும் சண்டை பயிற்சியுடன் *ஹாக் எம்.கே* .132 இல் 380 மணி நேரத்திற்கும் மேலாக பறந்தார்.
# அமிர்தம் (திரைப்படம்)

**அமிர்தம்** (*Amirtham*) என்பது 2006 ஆம் ஆண்டுய தமிழ் நாடகத் திரைப்படமாகும், இப்படத்தை வேதம் புதிது கண்ணன் இயக்கியுள்ளார். இப்படத்தில் புதுமுகம் கணேஷ் மற்றும் நவ்யா நாயர் ஆகியோர் முக்கிய வேடங்களில் நடித்துள்ளனர். மேலும் கிரீஷ் கர்னாட், அனுராதா கிருஷ்ணமூர்த்தி, ராஜீவ், ரேகா, யுகேந்திரன், மதுரா ஆகியோர் துணை வேடங்களில் நடித்துள்ளனர். இந்த படத்திற்கு பவதாரிணி இசை அமைத்துள்ளார். படமானது 2006 பிப்ரவரி 10 அன்று வெளியிடப்பட்டது.
# அமிர்தம் (திரைப்படம்)

## கதை

முக்கூடல் என்ற கிராமத்தில், பக்தியுள்ள பிராமணரான ராமசாமி ஐயங்கார் ( கிரீஷ் கர்னாட் ) ஒரு வருமானமற்ற கோயில் அர்ச்சகர். அவரது மனைவி ருக்குமணி (அனுராதா கிருஷ்ணமூர்த்தி) மற்றும் அவரது மகள் அமிர்தா ( நவ்யா நாயர் ) ஆகியோருடன் அமைதியான வாழ்க்கை வாழ்ந்து வருகிறார். ராமசாமி ஐயங்கரை அவரது நற்பண்புக்காக கிராம மக்கள் பெரிதும் மதிக்கிறார்கள். அதே கோவிலைச் சேர்ந்தவரான, பசுபதி பிள்ளை ( ராஜீவ் ) ஒரு நாதஸ்வர வித்துவானும் பணக்காரரும் ஆவார். அவருக்கு ராமசாமி ஐயங்கருடன் நல்ல உறவு உள்ளது. அவருக்கு ஒரு மனைவி ( ரேகா ), ஒரு மகன் நகரத்தில் படிக்கிறான். பசுபதி பிள்ளையின் மகன் அமிர்தம் (கணேஷ்) பொறியியல் பட்டம் முடித்து கிராமத்திற்குத் திரும்புகிறான். அமிர்தம் ஒரு நாத்திகரும், பகுத்தறிவாளரும் ஆவான். ஐயங்காரின் மகளான அமிர்தா அமிர்தத்தை தன் காதலைச் சொல்லாமல் அவனைக் காதலிக்கிறாள். அமிர்தத்தின் ஒன்றுவிட்ட சகோதரி சொர்ணா (மதுரா) அவளது கொடுமைக்கார கணவர் வீரையனால் ( யுகேந்திரன் ) கொல்லப்படுகிறாள்.  
ருக்குமணி தனது மகள் அமிர்தத்தை காதலிப்பதை அறிந்துகொள்கிறாள். அவள் மகளின் காதல் விவகாரத்துக்கு ஆதரவாக இருக்கிறாள். ருக்குமணி அமிர்தத்தின் தாயிடம் தன் மகளின் காதலுக்கு ஆதரவாக இருக்கும்படி கேட்டுக்கொள்கிறாள். அமிர்தா தனது உணர்வுகளை அமிர்தத்திடம் சொல்லும்போது, அவன் அவளது ஆசையை நிராகரிக்கிறான். ஏனெனில் இதனால் தனது தந்தைக்கும் அளது தந்தைக்கும் இடையிலான நட்பு பாதிக்கும் நிலைக்கு வருவதை விரும்பவில்லை. பின்னர் அமிர்தம் கிராமத்திலிருந்து நகரத்திற்குத் திரும்புகிறான்.  
இதற்கிடையில், பெட்ரோலிய புவியியலாளர்கள் கோயில் உள்ள பகுதிக்கு அடியில் பெட்ரோல் வளம் இருப்பதைக் கண்டுபிடிக்கின்றனர். இதனால் அரசாங்கத்தினர் எண்ணெய் துரப்பணம் மற்றும் பெட்ரோலிய பிரித்தெடுக்கும் பணியை செய்ய வசதியாக கிராம மக்களை கிராமத்தை விட்டு வேளியேறவேண்டும் என்று கேட்டுக் கொள்கிறது. அரசாங்கத்தின் இந்த நடவடிக்கையை கிராம மக்கள் எதிர்க்கின்றனர். அரசாங்கத்தின் திட்டத்துக்கு எதிராக உள்ள ராமசாமி ஐயங்கரை காவல் துறையினர் கைது செய்கிறார்கள். கோயில் இடிக்கப்படுவதை எதிர்த்து போராட அமிர்தம் கிராமத்திற்கு திரும்பி வருகிறான். கிராம மக்களுக்கும் காவல் துறையினருக்கும் இடையிலான மோதலில், அமிர்தம் சுட்டுக் கொல்லப்படுகிறான். உச்சநீதிமன்றம் கோயில் இடிக்கப்படுவதை நிறுத்துகிறது. என்றாலும் மக்கள் கிராமத்தை விட்டு வெளியேறுமாறு கட்டாயப்படுத்துகிறது. பசுபதி பிள்ளை மற்றும் அவரது மனைவி துயரத்தோடு தங்கள் வாழ்விடத்தை விட்டு வெளியேறுகிறார்கள். ஆனால் அவர்களுக்கு மிகுந்த ஆச்சரியமளிக்கத் தக்கவாறு அமிர்தா அவர்களுடன் செல்ல முடிவு செய்கிறார், இதனால் அவர்களுக்கு மகளாக அவள் மாறுகிறாள்.
# அமிர்தம் (திரைப்படம்)

## நடிகர்கள்

- அமிர்தமாக கணேஷ்
- அமிர்தாவாக நவ்யா நாயர்
- ராமசாமி ஐயங்கராக கிரீஷ் கர்னாட்
- ருக்குமணியாக அனுராதா கிருஷ்ணமூர்த்தி
- பசுபதி பிள்ளையாக ராஜீவ்
- ரேகா
- வீரைய்யனாக யுகேந்திரன்
- சொர்ணாவின் ஒன்றுவிட்ட சகோதரியாக மதுரா
- காவல் ஆய்வாளராக நிழல்கள் ரவி
- ஆட்சியராக ரஞ்சிதா
- சடகோபனாக சுபலேகா சுதாகர்
- பத்திரிக்கையாளராக பிரியதர்சினி
# அமிர்தம் (திரைப்படம்)

## தயாரிப்பு

*வேதம் புதிது* (1987) படத்தின் மூலமாக எழுத்தாளராக திரையுலகில் நுழைந்த வேதம் புதிது கண்ணன், இந்த படத்தின் வழியாக இயக்குநராக அறிமுகமானார். பகுத்தறிவுவாதத்திற்கும் தத்துவத்திற்கும் இடையில் எப்போதும் நிலவும் பிளவுகளை இந்த படம் கையாண்டுள்ளது. *அழகிய தீயே* (2004) படக் கதாநாயகி நவ்யா நாயர், கணேசின் ஜோடியாக ஐயங்கார் வீட்டுப் பெண்ணாக நடிக்க ஒப்பந்தமிட்டார். கிரீஷ் கர்னாட் (குரல் மோகன் ராமன் ) கோயில் பூசாரி வேடத்தில் நடித்தார் மேலும் கர்நாடக இசைக்கலைஞர் அனுராதா கிருஷ்ணமூர்த்தி பெரிய திரையில் அறிமுகமானார்.
# அமிர்தம் (திரைப்படம்)

## இசைப்பதிவு

படதிற்கான இசையை இசையமைப்பாளர் பவதாரிணி அமைத்தார். 2006 இல் வெளியான இப்படதின் பாடல் தொகுப்பில், நான்கு பாடல்கள் இருந்தன. பாடல்களை பிறசூடன், பா. விஜய், யுகபாரதி, கிருத்தியா ஆகியோர் எழுதியுள்ளனர்.
| 1 | "எங்க எங்க" | இளையராஜா | 1:14 |  |
| --- | --- | --- | --- | --- |
| 2 | "என் கடலே" | ஹரிஹரன், மாதங்கி ஜெகதீஷ் | 4:17 |  |
| 3 | "முகிலினமே" | சுஜாதா மோகன் | 4:04 |  |
| 4 | "தீ தீ" | கார்த்திக், சின்மயி | 3:39 | } |
# அமிர்தம் (திரைப்படம்)

## வரவேற்பு

*Bbthots.com* இன் பாலாஜி பாலசுப்பிரமணியம், "இப்படம் சில தீவிரமான சிக்கல்களை வேறு அமைப்பில் கொண்டுவந்து காட்டுகிறது, ஆனால் சிக்கல்களை சுவாரஸ்யமான முறையில் காட்டத் தவறிவிட்டது" என்றார். *Nowrunning.com* இன் பி. வி. *சதீஷ்குமார்* இந்த படத்துக்கு 5-ல் 3 என மதிப்பெண்ணிட்டு எழுதினார், "இதில் நடிகர்களாக இருந்தாலும் அல்லது கதைக்களமாக இருந்தாலும் அல்லது கதைப்போக்கு எல்லாவற்றிலும் வித்தியாசமாக இருக்க வேண்டும் என்று திரைப்படத் தயாரிப்பின் இந்த அனைத்து கூறுகளிலும் கண்ணன் தனது திறமையைக் காட்டியுள்ளார். ஒரு உண்மையான முயற்சியை மேற்கொண்டதற்காக அவரைப் பாராட்டப்பட வேண்டும் ". *தி இந்துவின்* விமர்சகர் ஒருவர், "கண்ணன் டூயட் மற்றும் கனவு பாடல்கள் மூலம் வணிக கூறுகளை இப்படத்தில் கொண்டு வருகிறார். 'வேதம் புதிது' மற்றும் இப்போதய 'அமிர்தம்' ஆகியவற்றில் அவரது ஆழ்ந்த, சிந்தனையைத் தூண்டும் உரையாடல் நீண்ட காலமாக மறக்க முடியாததாகவே இருக்கும். ஒரு உரையாடல் எழுத்தாளராக கண்ணன் பிரகாசிக்கிறார். ஆனால் அவரது கதை பல சிக்கல்களைக் கொண்டுள்ளது ".
# கிரண் செகாவத்

**கிரண் சேகாவத்** (Kiran Shekhawat) (1 மே 1988 - 24 மார்ச் 2015) தனது பணியின்போது உயிர்த்தியாகம் செய்தவர்களின் வரிசையில் முதல் இந்தியக் கடற்படை பெண் அதிகாரி ஆவார். 24 மார்ச் 2015 அன்று கோவா கடற்கரையில் டோர்னியர் விமானத்தில் சென்றபோது இவர் சென்ற விமானம் விபத்துக்குள்ளாகி இறந்தார். இவரது கணவர் விவேக் சிங் சோக்கரும் ஒரு கடற்படை அதிகாரியாவார்.
# கிரண் செகாவத்

## சுயசரிதை

### ஆரம்ப கால வாழ்க்கை

லெப்டினன்ட் கிரண் சேகாவத் 1988 ஆம் ஆண்டு மே 1 ஆம் தேதி மும்பையில் ஒரு கடற்படைக் குடும்பத்தில் கௌரவ லெப்டினன்ட் விஜேந்திர சிங் செகாவத் மற்றும் மது சவுகான் ஆகியோருக்கு பிறந்தார். இவர்கள் குடும்பம் ராஜஸ்தானின் ஜுன்ஜுனு மாவட்டத்தின் கேத்ரி வட்டத்திலுள்ள செபர்குவார் கிராமத்தைச் சேர்ந்தவர்கள். விசாகப்பட்டினத்தில் உள்ள கேந்திரியா வித்யாலயா -2 ல் இருந்து பள்ளிப்படிப்பை முடித்த இவர், பின்னர் ஆந்திரப் பல்கலைக்கழகத்தில் இயற்பியலில் இளம் அறிவியல் பட்டம் பெற்றார். பின்னர் இவர் 2010 இல் கேரளாவின் எழிமலையிலுள்ள இந்தியக் கடற்படை கல்விக் கழகத்தில் (ஐ.என்.ஏ) சேருவதற்கு முன்பு ஒரு தனியார் வங்கியில் பணிபுரிந்தார். இவர் குருகிராம் அருகிலுள்ள குர்தலாவைச் சேர்ந்த சக கடற்படை அதிகாரி லெப்டினன்ட் விவேக் சிங் சோக்கரை மணந்தார். அங்கு இவரது மாமியார் சுனிதா சோக்கர் ஒரு விவசாயியாவார். மேலும், இவரது குடும்பத்திற்கு சில விவசாய நிலங்கள் இருந்தன.
# கிரண் செகாவத்

## சுயசரிதை

### கடற்படை வாழ்க்கை

5 சூலை 2010 இல் நியமிக்கப்பட்ட லெப்டினென்ட் செகாவத், இந்திய கடற்படை விமானப் படை (ஐஎன்ஏஎஸ்) 310 இல் சேர்ந்தார் - ("கோப்ரா" என்ற புனைபெயர் கொண்ட ஒரு முதன்மை ஐ.டபிள்யூ படை) இவரது ஐந்தாண்டு வாழ்க்கையில், இவர் பல்வேறு கடற்படை நிலையங்களில் பணியமர்த்தப்பட்டார். பின்னர், 2015 இல் கோவாவுக்கு மாற்றப்பட்டார். உளவுத்துறை போரில் நிபுணராக இருந்த இவர், சுற்றுச்சூழல் வரைபடங்களையும், புலனாய்வு பகுப்பாய்விற்குத் தேவையான பல்வேறு அளவுருக்களையும் பதிவு செய்து கொண்டிருந்தார்.  
இவர், பறப்பதில் மிகுந்த ஆர்வம் கொண்டிருந்தார். கடமையில் இல்லாதபோது, என்றீக் இக்லெசியாசு மற்றும் சானியா டுவைன் ஆகியோரின் இசையை நடனம் செய்வதையும் கேட்பதையும் விரும்பினார். எழுத்தாளர் நிக்கோலஸ் ஸ்பார்க்ஸின் பெரிய ரசிகரான இவர் அவரது எல்லா புத்தகங்களையும் படித்தார் அல்லது அவற்றை அடிப்படையாகக் கொண்ட திரைப்படங்களைப் பார்த்தார். ஒரு பார்வையாளராக, சனவரி 2015 குடியரசு தின அணிவகுப்பின் போது கடற்படையின் முதல் அனைத்து பெண்கள் அணிவகுப்புக் குழுவில் பங்கேற்றார். இவரது தந்தை கடற்படையில் சமையல் துறையில் பணியாற்றி ஓய்வு பெற்றார் தற்போது இப்போது அவரது நினைவாக லெப்டினென்ட் கிரண் சேகாவத் அறக்கட்டளை என்ற தொண்டு நிறுவனத்தை நடத்தி வருகிறார். இவரது கணவர் லெப்டினன்ட் விவேக் சிங் சோக்கர், கேரளாவிலுள்ள எழிமலை கடற்படை கல்விக் கழகத்தில் ஒரு பயிற்றுவிப்பாளராக பணியாற்றி வருகிறார்.
# கிரண் செகாவத்

## இறப்பு

24 மார்ச் 2015 அன்று ஒரு இரவு நேரத்தில் நாட்டின் கடல் எல்லைகளை மீறும் விரோதக் கப்பல்களைக் கண்காணிப்பதற்கும் ஈடுபடுவதற்கும் கடலுக்கு மேலே பறந்து தந்திரோபாய வகைகளில் ஈடுபட்டிருக்கும் போது இவர் பறந்த இந்திய கடற்படை டோர்னியர் விமானம் விபத்துக்குள்ளானது. இந்த விமானத்தில் இவருடன் பயணம் செய்த இணை விமானி லெப்டினட் அபினவ் நாகோரி மற்றும் தளபதி நிகில் ஜோஷி ஆகியோர் அடங்கிய திறமையான அதிகாரிகளும் இறந்து போயினர்.
# உசைனிவாலா தேசிய தியாகிகள் நினைவிடம்

**உசைனிவாலா தேசிய தியாகிகள் நினைவிடம்** *(Hussainiwala National Martyrs Memorial)* இந்தியாவின் பஞ்சாப் மாநிலத்தைச் சேர்ந்த பெரோசுபூர் மாவட்டத்திலுள்ள உசைனிவாலா கிராமத்தில் அமைக்கப்பட்டுள்ளது.  
இந்திய சுதந்திர போராட்ட வீரர்களான பகத்சிங், சுக்தேவ் தாப்பர் மற்றும் சிவரம் ராச்குரு ஆகியோரின் நினைவாக இந்நினைவிடம் அமைக்கப்பட்டுள்ளது. வாகா-அத்தாரி எல்லை விழாவைப் போலவே தினசரி இங்கும் கொடியேற்றமும் இறக்கமும் இந்திய மற்றும் பாக்கித்தான் ஆயுதப்படை வீர்ர்களால் கூட்டாக இங்கு நடத்தப்படுகிறது.
# உசைனிவாலா தேசிய தியாகிகள் நினைவிடம்

## தியாகிகள் நினைவிடம்

1931 மார்ச் மாதம் 23 அன்று பகத்சிங், சுகதேவ் மற்றும் ராச்குரு ஆகியோர் தகனம் செய்யப்பட்ட சட்லெச்சு ஆற்றின் கரையில் இந்த நினைவுச்சின்னம் அமைந்திருக்கிறது. பகத்சிங்குடன் இணைந்து மத்திய சட்டமன்றத்தில் குண்டுவீச்சில் ஈடுபட்டு 1965 ஆம் ஆண்டு இறந்த படுகேசுவர் தத்தும் இங்குதான் தகனம் செய்யப்பட்டார்.  
உசைனிவாலா தேசிய தியாகிகள் நினைவுச்சின்னம் 1968 ஆம் ஆண்டில் கட்டப்பட்டது. இந்தியா, பாக்கித்தான் எல்லையிலிருந்து 1 கிலோமீட்டர் (0.62 மைல்) தொலைவில் இந்தியப் பகுதியில் இவ்விடம் உள்ளது.
இந்தியப் பாக்கித்தான் பிரிவினைக்குப் பிறகு தகனம் செய்யும் இடம் பாக்கித்தானின் ஒரு பகுதியாக மாறியது, ஆனால் 1961 ஆம் ஆண்டு சனவரி மாதம் 17 அன்று சுலேமன்கி நீர்த்திருப்பு முனைக்கு (பாசில்கா) அருகிலுள்ள 12 கிராமங்களுக்கு ஈடாக இந்தியாவுக்குத் திரும்பக் கொடுக்கப்பட்டது.  
இந்திய பொதுவுடமைக் கட்சியின் மாணவர் பிரிவு கொடுத்த அழுத்தம் காரணமாகவே அரசாங்கம் இந்த நடவடிக்கையை மேற்கொண்டது. அனைத்திந்திய மாணவர் கூட்டமைப்பும் அனைத்திந்திய இளையோர் கூட்டமைப்பும் பேரணியாகச் சேர்ந்து உசைன்வாலாவை திரும்பப் பெறக் கோரி போராட்டங்கள் நிகழ்த்தினர்.
# உசைனிவாலா தேசிய தியாகிகள் நினைவிடம்

## ஆண்டு விழா

ஒவ்வோர் ஆண்டும், மார்ச் மாதம் 23 அன்று இந்நினைவிடத்தில் சாகீதி மேளா என்ற நிகழ்வு நடைபெறுகிறது. பஞ்சாப் மாநிலம் முழுவதும் இந்நாள் அனுசரிக்கப்படுகிறது.
, ராசகுரு மற்றும் சுகதேவ் சிலைகள்]]
# உசைனிவாலா தேசிய தியாகிகள் நினைவிடம்

## கொடியேற்றமும் இறக்கமும்

உசைனிவாலா-காந்தா சிங் வாலா எல்லையில் தினசரி காலையில் கொடியேற்றமும் மாலையில் கொடியிறக்கமும் விழாவாக நடைபெறுகிறது.
# டைனி டெடி

**டைனி டெடி** (*Tiny Teddy*) என்பது 1991ஆம் ஆண்டு முதல் ஆஸ்திரேலியாவில் ஆர்னோட்ஸ் தயாரிக்கும் இனிப்பு மாச்சில்லுகளின் வணிக தயாரிப்பு ஆகும்.  
மாச்சில் வடிவமைப்பாளர் இராபர்ட் தீவாரின் மகன் இசுகாட் தீவார், சாதாரண "டெடி பியர் பிஸ்கட்" ஐ உண்பதற்கேற்ப சிறிய அளவிலான அழகான "டைனி டெடி" ஆகத் தயாரித்து பெருமை சேர்த்துள்ளார்.  
ஒவ்வொரு மாச்சில்லும் டெடி கரடிக்குட்டி வடிவில் சிறிய அளவிலானது. பல்வேறு முகபாவனை வடிவங்கள் இனிய, தூக்க, எரிச்சலான, துடுக்கு, வேடிக்கை மற்றும் பசி என்ற பெயர்களில் தயாரிக்கப்பட்டன. இவை வட அமெரிக்க டெடி கிரஹாம்சைப் போல இருக்கின்றன.  
சிறிய டெடி மாச்சில்கள் ஏழு சுவைகளில் கிடைக்கிறது:  
- சாக்லேட் சிப்
- சாக்லேட்
- தேன்
- பகுதி சாக்லேட்
- கேரமல்
- குக்கீகள் மற்றும் கிரீம்
- 100 மற்றும் 1000 (2010 இல் வெளியிடப்பட்டது)  
மூன்று "டைனி டெடி கிரீம்ஸ்" வகைகளும், இரண்டு பெரிய சிறிய டெடிகளும் கிரீம் நிரப்புதலுடன் சேர்ந்து, இரட்டை சாக்லேட், வெனிலா மற்றும் ஸ்ட்ராபெரி சுவைகளில் தயாரிக்கப்படுகின்றன. "டைனி டெடி டிப்பர்ஸ்", ஒரு சில சிறிய டெடிகளின் மதிய உணவுப் பகுதி மற்றும் வெள்ளை சாக்லேட், ஸ்ட்ராபெரி அல்லது சாக்லேட்-ஹேசல்நட் ஆகியவை சிறிது காலத்திற்குப்பின் நிறுத்தப்பட்டது.  
2006ஆம் ஆண்டில், 'அர்னோட்டின் டைனி டெடி அட்வென்ச்சர் ஸ்டோரீஸ்' என வெளியிடப்பட்ட இளம் வயதுக் குழந்தைகளை இலக்காகக் கொண்ட நான்கு கதை புத்தகங்களை வெளியிட அர்னாட் அனுமதியளித்தார்.  
இந்தோனேசியாவில், டைனி டெடி **நியாம்-நியாம் டெடி** அல்லது **குட் டைம் டெடி** என விற்கப்படுகிறது.
# தகதிமிதா

**தகதிமிதா** (*Thaka Thimi Tha*) என்பது 2005 ஆம் ஆண்டைய இந்திய தமிழ்த் திரைப்படமாகும். இப்படத்தை சுந்தர் சி. இயக்க, புதுமுகங்களான யுவ கிருஷ்ணா மற்றும் அங்கிதா ஆகியோர் முக்கிய கதாபாத்திரங்களில் நடித்துள்ளனர்.
# தகதிமிதா

## கதை

கிருஷ்ணா (யுவ கிருஷ்ணா) விவேக் (விவேக்) என்பவருக்கு சொந்தமான உணவகத்தில் பணிபுரிகிறார். காயத்ரி (அங்கிதா) ஒரு வானொலி அறிவிப்பாளர். இவர்கள் அண்டை வீட்டுக்காரர்கள். இவர்களது இரு குடும்பங்களுக்கு இடையில் சண்டை தோன்றுகிறது. என்றாலும் இவர்களது குடும்பங்கள் பின்னர் நட்பு கொள்கின்றன. இந்த இரு குடும்பத்தாரும் தங்கள் இளம் பிள்ளைகளுக்கு இடையே திருமணத்தை ஏற்பாடு செய்விக்க முடிவு செய்கிறார்கள், ஆனால் அவர்கள் இருவரும் இதற்கு மறுக்கிறார்கள். விவேக் அவர்களுக்கு இதற்கான காரணத்தை சொல்கிறார்.  
கிருஷ்ணாவும் காயத்ரியும் கல்லூரியில் ஒருவருக்கொருவர் காதலித்தனர். அப்போது, அவர்களுக்கிடையே சண்டை தோன்றி இருவரும் தங்கள் காதலை முறித்துக்கொண்டனர். கல்லூரி படிப்பை முடித்ததும் காயத்ரியின் குடும்பம் யுவாவின் வீட்டுக்கு எதிரே உள்ள வீட்டிற்கு குடிவந்தது.  
அவர்களது இரு குடும்பத்தாரும் விவேக்கும் அவர்களிருவரும் மீண்டும் ஒன்று சேர முயற்சி செய்கிறார்கள். இதற்கிடையில் காயத்திரியின் உறவினராக ஸ்ரீ (சிறீமன்) அவளது மனதை தன்வசமாக்க முயற்சிக்கிறார். காயத்ரி ஸ்ரீயை திருமணம் செய்துகொள்ள ஒப்புக்கொள்கிறாள். தங்கள் கல்லூரி நண்பரின் திருமணத்திற்காக, கிருஷ்ணாவும் காயத்ரியும் செல்கின்றனர். விவேக்கும், அவர்களது கல்லூரி தோழர்கள் கிருஷ்ணாவையும் காயத்ரியையும் மீண்டும் ஒன்றாக்க முயற்சிக்கிறார்கள். கிருஷ்ணருக்கு மன மாற்றம் ஏற்படுகிறது. அவன் ஒரு பாடலால் அவளை சமாதானப்படுத்துகிறான், முடிவில் இருவரும் சமரசம் ஆகிறார்கள்.
# தகதிமிதா

## நடிகர்கள்

- கிருஷ்ணாவாக யுவ கிருஷ்ணா
- காயத்திரியாக அங்கீதா
- விவேக்காக விவேக்
- கிருஷ்ணாவின் தாத்தாவாக ம. சு. விசுவநாதன்
- கிருஷ்ணவின் தந்தையாக ராஜீவ்
- பாலாவாக மனோபாலா
- ஸ்ரீயாக சிறீமன்
- கிருஷ்ணாவின் நண்பன் சேவாக்காக சாய் பிரசாந்த்
- கிருஷ்ணாவின் நண்பன் தேவாக தேவா ஆனந்த்
- கிருஷ்ணாவின் நண்பனாக தீபக் தினகர்
- கிருஷ்ணாவின் நண்பனாக பப்லு
- தேவதாசாக மதன் பாப்
- விச்சுவாக விச்சு விசுவநாத்
- ஸ்ரீயின் உறவினராக சிங்கமுத்து
- ஸ்ரீயின் உறவினராக பெரிய கருப்பு தேவர்
- கிருஷ்ணாவின் தாயாக நிரோஷா
- காயத்திரியின் தாயாக தேவிஸ்ரீ
- சாந்தியாக தேஜாஸ்ரீ
- ஜுலியாக ஜுலி
- அரியம்மாளாக பரவை முனியம்மா
- ரதி வர்மணாக சாபர் கான்
- ரமாவாக சகீலா
- காவல்காரராக செல்லதுரை
- முருகனாக செல் முருகன்
- பூசாரியாக வெள்ளை சுப்பையா
# தகதிமிதா

## இசைப்பதிவு

இப்படத்திற்கு டி. இமான் இசையமைத்தார்.
# தகதிமிதா

## வெளியீடு

குறைந்த செலவில் எடுகப்பட்ட படங்களான *கிரிவலம்* மற்றும் *குருதேவா* ஆகியவை வெளிவந்தபோது அவற்றுடன் வெளியான இப்படம் நல்ல வரவேற்பைப் பெறவில்லை.
# பிசுமடைட்டு

**பிசுமடைட்டு அல்லது பிசுமதைட்டு** *(Bismutite or bismuthite)* என்பது பிசுமத் தனிமத்தின் கார்பனேட்டு வகை கனிமமாகும். பிசுமத் துணைகார்பனேட்டை குறிக்கும் Bi<sub>2</sub>(CO<sub>3</sub>)O<sub>2</sub> என்ற மூலக்கூற்று வாய்ப்பாட்டால் பிசுமடைட்டு விவரிக்கப்படுகிறது. பிசுமத்தினைட்டு, பெக்மாடைட்டு எனப்படும் தீப்பாறை போன்ற மற்ற பிசுமத் கனிமங்களின் ஆக்சிசனேற்ற விளைபொருளாக பிசுமடைட்டு தோன்றுகிறது. செஞ்சாய்சதுர படிக வடிவத்தில் படிகமாகும் பிசுமடைட்டு மண்ணோடு மண்ணாகவும் இழைகளாகவும் கிடைக்கிறது.  
பன்னாட்டு கனிமவியல் சங்கம் பிசுமடைட்டு கனிமத்தை Bit என்ற குறியீட்டால் அடையாளப்படுத்துகிறது.  
செருமன் நாட்டின் சேக்சோனி மாநிலத்தில் 1841 ஆம் ஆண்டு பிசுமடைட்டு முதன் முதலில் கண்டுபிடிக்கப்பட்டது.
# அழகான நாட்கள்

***அழகான நாட்கள்*** (*Azhagana Naatkal*) என்பது 2001 ஆம் ஆண்டைய இந்திய தமிழ் நகைச்சுவை திரைப்படம் ஆகும். இப்படத்தை சுந்தர் சி. இயக்க, கார்த்திக் மற்றும் ரம்பா ஆகியோர் முக்கிய கதாபாத்திரங்களில் நடித்துள்ளனர், மேலும் *உள்ளத்தை அள்ளித்தா* (1996) மற்றும் *உனக்காக எல்லாம் உனக்காக* (1999) ஆகியவற்றின் வெற்றிகளுக்குப் பிறகு *சுந்தருடன்* இந்த ஜோடியின் மூன்றாவது படமாக இது இருந்தது. இப்படத்தில் மும்தாஜ், கவுண்டமணி, செந்தில் ஆகியோர் முக்கிய வேடங்களில் நடித்தனர். படத்திற்கு தேவா இசையமைத்தார். 7 திசம்பர் 2001 அன்று வெளியான இப்படம், மலையாள திரைப்படமான *மின்னாராமின்* மறு ஆக்கம் ஆகும், மேலும் இது ஜெய்சங்கரின் திரைப்படமான *பெண்ணே நீ வாழ்க படத்தை* அடிப்படையாகக் கொண்டது.
# அழகான நாட்கள்

## கதை

இந்துவும் சந்திருவும் (ரம்பா மற்றும் கார்த்திக்) காதலிக்கிறார்கள். இந்து தீடீரென்று காணாமல் போகிறாள் சந்திருவுக்கு ரேகாவுடன் (மும்தாஜ்) நிச்சயதார்த்தம் ஏற்படுகிறது. மூன்று ஆண்டுகளுக்குப் பிறகு ஒரு சிறுமியுடன் இந்து மீண்டும் வருகிறாள். அந்த சிறுமி சந்திருவின் மகள் என்று கூறுகிறாள். சந்திரு அதை கடுமையாக மறுத்து, அதன் உண்மையை அறிய முயற்சிக்கிறான். நகைச்சுவையான பல காட்சிகளுக்குப் பிறகு, இந்துவின் சகோதரியை மயக்கிய சந்திருவின் திருமணமான சகோதரனின் சட்டவிரோத மகள் அந்தப் பெண் என்பதை அறியவருகிறது. வில்லனான அவனது சகோதரனின் பயனற்ற முயற்சிக்குப் பிறகு, ரேகாவிடம் மன்னிப்பு கேட்காமல் சந்திரு இந்துவை வேகமாக அடைகிறான். ரேகா எந்த விளக்கமும் அளிக்காமல் ஆரம்பக் காட்சியில் இந்து காணாமல் போன்ற செயலைச் செய்கிறாள்.
# அழகான நாட்கள்

## நடிகர்கள்

- சந்துருவாக கார்த்திக்
- இந்துவாக ரம்பா
- ரேகாவாக மும்தாஜ் (நடிகை)
- ரஞ்சித்தாக கவுண்டமணி
- ராஜசேகராக மணிவண்ணன்
- மகாலியாக செந்தில்
- காணவாக ராஜீவ்
- சோமசுந்தரமாக டெல்லி கணேஷ்
- சோமசுந்தராமின் மருமகனாக பொன்னம்பலம்
- சண்டைக்காரராக தளபதி தினேஷ்
- மருத்துவராக மதன் பாப்
- குணாவின் மனைவியாக சபிதா ஆனந்த்
- ஆசாவாக ஜோதி மீனா
- சித்ரா லட்சுமணன்
- அனு மோகன்
- வெங்கல் ராவ்
- முத்துக்காளை
- மைக்கேலாக பாண்டியராஜன் (விருந்தினர் தோற்றம்)
# அழகான நாட்கள்

## தயாரிப்பு

சிம்ரன் முதலில் ரம்பாவுக்கு பதிலாக இந்த படத்தில் முக்கியக் கதாபாத்திரத்தில் நடிக்க ஒப்பந்தம் செய்யபட்டிருதார். இது 1994 மலையாள திரைப்படமான *மின்னரத்தின்* தமிழ் மறு ஆக்கம் ஆகும்.
# அழகான நாட்கள்

## இசை

படத்திற்கு தேவா இசையமைத்தார்.
| 1 | "அடி தேவதையே" | திப்பு, "மகாநதி" ஷோபனா | பா. விஜய் |  |
| --- | --- | --- | --- | --- |
| 2 | "சிக் சிக் சின்னக்கிளியே" I | சுஜாதா, எஸ். பி. பி. சரண் |  |  |
| 3 | "சிக் சிக் சின்னக்கிளியே" II | ஹரிஹரன், ஷைசன் |  |  |
| 4 | "இஷா இஷா" | மனோ, அனுராதா ஸ்ரீராம் |  |  |
| 5 | "கதல் ஓகே" | சங்கர் மகாதேவன், சுஜாதா | கலைகுமார் |  |
| 6 | "உடுகயா உடுகயா" | மால்குடி சுபா | பா. விஜய் | } |
# குமுதினி தியாகி

துணை லெப்டினென்ட் **குமுதினி தியாகி** (Kumudini Tyagi) இந்தியக் கடற்படை போர்க்கப்பல்களில் இருந்து இயங்குவதற்காக நியமிக்கப்பட்ட முதல் இரண்டு பெண்களில் குமுதினி தியாகியும் ஒருவர், மற்றொருவர் இரீதி சிங் ஆவார்.
# குமுதினி தியாகி

## ஆரம்ப கால வாழ்க்கை

குமுதினி தியாகி காசியாபாத்தில், 1997 இல் பிரவேசு குமார் தியாகி மற்றும் இரீனா தியாகி ஆகியோருக்கு பிறந்தார். இந்த குடும்பம் மீரட்டின் கார்கோடாவைச் சேர்ந்தது. ஆனால் 1983இல் காசியாபாத்திற்கு குடிபெயர்ந்தது. இவரது தாத்தா, சுரேஷ் சந்த் தியாகி உத்தரப் பிரதேசக் காவல்துறையில் துணை ஆய்வாளராக இருந்தார். இவரது தந்தை ஒரு பாதுகாப்பு நிறுவனத்தை நடத்தி வருகிறார். குமுதினியின் பாட்டியின் பெயர் இராஜேஷ் குமாரி தியாகி என்பதாகும். இவருக்கு அபூர்வா தியாகி என்ற ஒரு தம்பி இருக்கிறார். அபூர்வா ஒருங்கிணைந்த பாதுகாப்பு சேவைகளின் எழுத்துத் தேர்வையும் முடித்துள்ளார்.
# குமுதினி தியாகி

## கல்வி

குமுதினி தனது இடைநிலைக் கல்வியை ராஜ்நகர் புனித பால் கல்விக் கழகத்திலிருந்தும்], சி.எஸ்.சாபில் தாஸ் பொதுப் பள்ளியிலிருந்து] தனது மேல்நிலைக் கல்வியையும் பெற்றார். பின்னர், ஏபிஇஎஸ் பொறியியல் கல்லூரியில் கணினி அறிவியலில் இளங்கலை தொழில்நுட்பத்தைப் பெற்றார். இவர் பாதுகாப்புப் படைகளில் சேருவதில் ஆர்வமாக இருந்தார். மேலும் கிரண் செகாவத்திற்கு 2015இல் ஏற்பட்ட துயர சம்பவம் இவரை ஆழமாக பாதித்தது. இவர் மிகவும் இலாபகரமான ஒரு மாற்று வேலை வாய்ப்பைக் கொண்டிருந்தாலும், 2018 திசம்பரில் கடற்படையில் நியமிக்கப்பட்டார். இவரது குடும்பத்தினர் இவரை ஒரு புத்திசாலித்தனமான, ஆனால் பொருத்தமான பெண் என்று வர்ணிக்கிறார்கள். சோர்டிஸ் மற்றும் சிமுலேட்டர் விமானங்கள் உட்பட 60 மணிநேர பறக்கும் பயிற்சியும் இதில் அடங்கும். பயிற்சியின்போது, 2019 இன்டர் ஸ்க்ராட்ரான் நோவீஸ் எக்ஸ்-கன்ட்ரி போட்டியில் பெண்கள் பிரிவில் முதல் இடத்தைப் பிடித்தார், 8 கி.மீ ஓட்டத்தில் 46 நிமிடம் 29 வினாடிகளில் பிடித்தார்.  
செப்டம்பர் 21, 2020 அன்று, குமுதினி இந்திய கடற்படையின் ஹெலிகாப்டர் கடற்படையில் ஒரு பார்வையாளராக (வான்வழி தந்திரோபாயர்) சேர்க்கப்பட்டார். கொச்சியின் ஐ.என்.எஸ் கருடாவில் நடைபெற்ற ஒரு விழாவில், "கண்காணிப்பாளர்கள்" என்று பட்டம் பெற்றதற்காக "சிறகுகள்" வழங்கப்பட்ட நான்கு பெண்கள் அதிகாரிகள் மற்றும் இந்திய கடலோர காவல்படையின் மூன்று அதிகாரிகள் உட்பட 17 அதிகாரிகள் குழுவில் இவர் ஒருவராக இருந்தார்.. கோவிட்-19 நிலைமை காரணமாக இவரது குடும்பத்தினர் வரலாற்று நிகழ்வில் கலந்து கொள்ள முடியவில்லை.
# இரீதி சிங்

துணை லெப்டினென்ட் இரீதி **சிங்** (Riti Singh) இந்தியக் கடற்படை போர்க்கப்பல்களில் இருந்து இயங்குவதற்காக நியமிக்கப்பட்ட முதல் இரண்டு பெண்களில் இரீதி சிங்கும் ஒருவர், மற்றொருவர் குமுதினி தியாகி ஆவார்.
# இரீதி சிங்

## ஆரம்ப கால வாழ்க்கை

நான்கு தலைமுறைகளாக ஆயுதப்படைகளில் பணியாற்றிய வரலாற்றைக் கொண்ட ஒரு குடும்பத்தில் இருந்து இவர் வருகிறார். இவரது தாத்தா இந்தியத் தரைப்படையில் சமிக்ஞைகள் அதிகாரியாக பணியாற்றினார். இவரது தந்தை கமாண்டர் எஸ்.கே.சிங் இந்தியக் கடற்படையில் இருந்து ஓய்வு பெற்றார். இவரது தாயார் ஒரு ஆங்கில ஆசிரியர், இவருக்கு இரியா என்ற மூத்த சகோதரி உள்ளார்.  
இவர் 1996 இல் உத்தரபிரதேசத்தில் பிறந்தார். இவரது குடும்பம் வசித்து இங்கு வருகிறது. இவர்கள் 2002 ல் தெலங்காணாவின் ஐதராபாத்துக்குச்<nowiki/>சென்றனர். இவர், கணினி அறிவியலில் இளங்கலை தொழில்நுட்பம் பெற்றவர். முடித்தார். சோர்டிஸ் மற்றும் சிமுலேட்டர் விமானங்கள் உட்பட 60 மணிநேர பறக்கும் பயிற்சி இதில் அடங்கும்.  
செப்டம்பர் 21, 2020 அன்று, இந்திய கடற்படையின் ஹெலிகாப்டர் கடற்படையில் ஒரு கண்காணிப்பாளராக (வான்வழி தந்திரோபாயம்) சேர்க்கப்பட்டார். கொச்சியின் ஐ.என்.எஸ் கருடாவில் நடைபெற்ற ஒரு விழாவில், "கண்காணிப்பாளகள்" என்று பட்டம் பெற்றதற்காக "சிறகுகள்" வழங்கப்பட்ட நான்கு பெண்கள் அதிகாரிகள் மற்றும் இந்திய கடலோர காவல்படையின் மூன்று அதிகாரிகள் உட்பட 17 அதிகாரிகள் குழுவில் அவர் ஒருவராக இருந்தார். விழாவுக்கு தலைமை தாங்கிய தலைமை பணியாளர் அதிகாரி (பயிற்சி) அட்மிரல் ஆண்டனி ஜார்ஜ், இது ஒரு முக்கிய சந்தர்ப்பமாக எடுத்துரைத்தார்.
இவரது பணிகள் நீண்ட கால பயணங்கள் உட்பட முன்னணி இந்திய கடற்படை போர்க்கப்பல்களில் இருக்கும் என்று எதிர்பார்க்கப்படுகிறது.
# கோயிந்துவால் சாகிப் மின் உற்பத்தி நிலையம்

**கோயிந்துவால் சாகிப் மின் உற்பத்தி நிலையம்** *(Goindwal Sahib Power Plant)* நிலக்கரியை அடிப்படையாகக் கொண்டு மின் உற்பத்தி செய்யும் அனல் மின் நிலையமாகும். இந்திய மாநிலமான பஞ்சாபில் தரண் தரண் மாவட்டத்தில் இருக்கும் கோயிந்துவால் சாகிப் நகரத்தில் இம்மின் உற்பத்தி நிலையம் அமைந்துள்ளது.  
மின் உற்பத்தி நிலையம் குணபதி வெங்கட கிருட்டிண ரெட்டி எனப்படும் கு.வெ.கி குழுமத்தால் இந்நிலையம் இயக்கப்படுகிறது. மின் உற்பத்தி நிலையத்திற்குத் தேவையான நிலக்கரி சார்க்கண்ட் மாநிலத்தில் உள்ள டோக்கிசுட் மற்றும் செரிகர்கா நிலக்கரி சுரங்கங்களில் இருந்து பெறப்படுகிறது.
# கோயிந்துவால் சாகிப் மின் உற்பத்தி நிலையம்

## மின் திறன்

540 (2x270) மெகா வாட்டு மின்சாரம் உற்பத்தி செய்யக்கூடிய திறனுடன் மின் உற்பத்தி நிலையம் அமைக்கப்பட்டது.  
| 1ஆவது | 1 | 270 | 1 ஏப்ரல் 2016 |
| --- | --- | --- | --- |
| 1ஆவது | 2 | 270 | 14 ஏப்ரல் 2016 |
# மச்சோய் பனியாறு

**மச்சோய் பனியாறு** *(Machoi Glacier)* வடகிழக்கு இமயமலைத் தொடரில் 9 கிலோமீட்டர் நீளத்திற்கு பாய்கிறது. இந்தியாவின் லடாக் ஒன்றியப் பகுதியில் உள்ள கார்கில் மாவட்டத்தின் இமயமலைப் பகுதியில் அமைந்த திராசு என்ற சிறு கிராமத்திற்கு மேற்கில் 30 கிலோமீட்டர் தொலைவிலும், தங்கப் புல்வெளி என அழைக்கப்படும் சோனாமார்க்கிற்கு கிழக்கில் எட்டு கிலோமீட்டர் தொலைவில் சோசி லா கணவாயில் உள்ள 1டி என்ற தேசிய நெடுஞ்சாலைக்கு தெற்கு பக்கத்திலும் மச்சோய் பனியாறு காணப்படுகிறது. கடல் மட்டத்திலிருந்து சுமார் 4800 மீட்டர் உயரத்தில் மச்சோய் பனியாற்றின் இருப்பிடம் அமைந்துள்ளது.  
பனிப்பாறையின் பெயரிடப்பட்ட மிக உயர்ந்த சிகரமான மச்சோய் சிகரம் இப்பனியாற்ரின் கிழக்கு முனையில் கடல் மட்டத்திலிருந்து 5458 மீட்டர் உயரத்தில் அமைந்துள்ளது. மேற்கு நோக்கி பாயும் சிந்து நதிக்கும் கிழக்கு நோக்கி பாயும் திராசு நதிக்கும் மச்சோய் பனியாறே மூலமாகும்.  
பல இமயமலைப் பனிப்பாறைகளைப் போலவே மச்சோய் பனியாறும் புவி வெப்பமடைதலால் ஆபத்தான விகித வேகத்தில் உருகி வருகிறது.
# தல்வாண்டி சபோ மின் திட்டம்

**தல்வாண்டி சபோ மின் திட்டம்** (*Talwandi Sabo Power Project*) என்பது இந்தியாவின் பஞ்சாபில் மான்சா மாவட்டத்தில் பனவாலா கிராமத்தில் அமைந்துள்ள நிலக்கரி அடிப்படையிலான அதிவெப்ப மின் நிலையமாகும். இந்த மின்நிலையத்தை வேதாந்தாவின் துணை நிறுவனமான டி.எஸ்.பி.எல். நிர்வகித்து வருகின்றது.  
பொறியியல், கொள்முதல் மற்றும் கட்டுமான ஒப்பந்தம் சீன மக்கள் குடியரசின் SEPCO1க்கு வழங்கப்பட்டுள்ளது.
# தல்வாண்டி சபோ மின் திட்டம்

## திறன்

| 1 | 660 மெகாவாட் | 2013 நவம்பர் | இயக்கத்தில் |
| --- | --- | --- | --- |
| 2 | 660 மெகாவாட் | 2014 டிசம்பர் | இயக்கத்தில் |
| 3 | 660 மெகாவாட் | 2016 ஆகஸ்ட் | இயக்கத்தில் |
# வான்குசவாடே காற்றாலைப் பூங்கா

**வான்குசவாடே காற்றாலைப் பூங்கா** (*Vankusawade Wind Park*) என்பது கொயானா நீர்த்தேக்கத்திலிருந்து சுமார் 1,150 மீட்டர் உயரத்தில் உள்ள உயரமான மலை பீடபூமியில் அமைந்துள்ள காற்றாலை பண்ணை ஆகும். இது மகாராட்டிராவின் சாத்தாரா மாவட்டத்தில் உள்ள சாத்தாரா நகரிலிருந்து சுமார் 40 கி.மீ. தொலைவில் அமைந்துள்ளது.  
சுஸ்லான் நிறுவனத் தயாரிப்பான எஸ் 33/350 விசையாழிகளிலிருந்து காற்றாலை உற்பத்தி செய்யப்படுகிறது.&nbsp;ஒவ்வொன்றும் 350 கிலோ வாட் மின் உற்பத்தி செய்யும் திறனுடையது, இதன் விளைவாக மொத்த மின் உற்பத்தியானது 210 மெகாவாட் உள்ளது.
# முப்பந்தல் காற்றாலைப் பண்ணை

**முப்பந்தல் காற்றாலைப் பண்ணை** (*Muppandal Wind Farm*) இந்தியாவின் இரண்டாவது பெரிய செயல்பாட்டில் உள்ள கடற்கரையோர காற்றாலை ஆகும். இந்த திட்டம் தமிழ்நாட்டின் கன்னியாகுமரி மாவட்டத்தில் செயல்படுகிறது. இந்த திட்டத்தைத் தமிழ்நாடு எரிசக்தி மேம்பாட்டு முகமை உருவாக்கியுள்ளது. இதன் நிறுவப்பட்ட கொள்ளளவு 1,500 மெகாவாட் ஆகும். இது உலகின் 3வது பெரிய செயல்பாட்டில் உள்ள கடற்கரை காற்றாலை பண்ணையாகும்.
# சிவாங்கி (விமானி)

**துணை லெப்டினன்ட் சிவாங்கி** (Shivangi) (பிறப்பு 15 மார்ச் 1995 ) இந்திய கடற்படையில் பணியாற்றும் ஓர் இந்தியராவார். இவர் 2019 திசம்பர் 2 அன்று முதல் பெண் இந்திய கடற்படை விமானி ஆனார்.
# சிவாங்கி (விமானி)

## ஆரம்ப கால வாழ்க்கை

சிவாங்கி சிங் 15 மார்ச் 1995 அன்று இந்தியாவின் பீகார் மாநிலத்தின் முசாபர்பூர் மாவட்டத்தில் பள்ளி ஆசிரியர் அரி பூசண் சிங் மற்றும் இல்லத்தரசியான பிரியங்கா சிங் ஆகியோருக்கு பிறந்தார். இவர், ஒரு எளிய விவசாய பின்னணியைச் சேர்ந்தவர். தனது குழந்தைப் பருவத்தில், ஒரு அரசியல்வாதி ஹெலிகாப்டரைப் பயன்படுத்தி தனது சொந்த கிராமத்தில் நடந்த ஒரு அரசியல் கூட்டத்தில் கலந்துகொள்வதைப் பார்த்து இவர் ஈர்க்கபட்டார். இது இவரை ஒரு விமானியாக மாறத் தூண்டியது. இவரது தந்தை, சிறுமிகளுக்கு கல்வி கற்பிப்பதில் பழமைவாத வெறுப்பைக் கடக்க மக்களுக்கு உதவுவதற்காக இவரது பெரிய தாத்தா நன்கொடையளித்த நிலத்தில் கட்டப்பட்ட அரசு மகளிர் பள்ளியின் தலைமையாசிரியராக உள்ளார்.  
சிக்கிம் மணிப்பால் தொழில்நுட்ப நிறுவனத்திலிருந்து இயந்திரப் பொறியியல் துறையில் இளங்கலை பட்டம் பெற்றார். 24 வயதான (2019 நிலவரப்படி) இவருக்கு குடும்பப்பெயர் ஏதும் வைக்கவில்லை. சூன் 2018 இல், இவர் இந்திய கடற்படையில் நியமிக்கப்பட்டார். இவர் தொடர்ச்சியான ஆறு மாத படிப்புகளை மேற்கொண்டார்; முதலில் இந்தியக் கடற்படை கல்வி கழகத்தில் கடற்படை நோக்குநிலை பாடநெறி, இரண்டாவது வான்படை கல்விக்கழகத்தில் பிலாட்டஸ் பிசி 7 எம்.கே.ஐ.ஐ விமானத்தில் பயிற்சி பெற்றார். 2019 திசம்பருக்கு முந்தைய ஆறு மாதங்களில், டோர்னியர் விமானத்தை இந்திய கடற்படை விமானப்படை 550இல் பறக்க கற்றுக்கொண்டார்.  
சிவாங்கி 2 திசம்பர் 2019 அன்று இந்திய கடற்படையின் முதல் பெண் போர் விமானி ஆனார்.  
திசம்பர் 2019 நிலவரப்படி, தனது பயிற்சியை முடித்த பின்னர் இவர் கடல்சார் மறுமதிப்பீட்டு (எம்ஆர்) விமானத்தில் செயல்பாட்டு விமானியாக உள்ளார்.  
மேலும் இவர், இரஃபேல் விமானத்தில் பறக்கும் முதல் இந்திய பெண் போர் விமானி ஆவார்.
# மண்ணீரல் மாற்று அறுவை சிகிச்சை

**மண்ணீரல் மாற்று அறுவை சிகிச்சை** *(Spleen transplantation)* என்பது மண்ணீரல் அல்லது மண்ணீரல் பகுதி துண்டுகளை ஒரு நபரிடமிருந்து இன்னொருவருக்கு மாற்றி பொருத்துவதாகும். இடமாற்றம் செய்யப்பட்ட பிற உறுப்புகளுக்கு நோயெதிர்ப்பு சகிப்புத்தன்மையைத் தூண்டுவதற்கான வாய்ப்புகள் குறித்த ஆராய்ச்சியின் கீழ் இச்சிகிச்சை உள்ளது. கொறிக்கும் உயிரின மாதிரிகளில் இம்மாற்று சிகிச்சையில் வெற்றி அடையாளம் காணப்பட்டுள்ளது. சமீபத்தில் மிகச்சிறிய பன்றிக் குட்டியில் மண்ணீரல் மாற்று அறுவை சிகிச்சையின் நோயெதிர்ப்புச் சகிப்புத்தன்மைக்கு சான்றுகள் பெறப்பட்டுள்ளன. (மருத்துவர் யே.எம்.எஃப் பிராங்க் என்பவரின் முனைவர் பட்ட ஆய்வறிக்கை) மேலும், மண்ணீரலில் பழமையான இரத்தம் உற்பத்தி செய்யும் முன்னோடி மரபணு செல்கள் உள்ளன. மனிதர்களுக்கு மேற்கொள்ளப்பட்ட மண்ணீரல் மாற்று அறுவை சிகிச்சைகளில் கலப்பு முடிவுகளே கிடைத்துள்ளன.  
மண்ணீரல் மாற்று அறுவைச் சிகிச்சைக்கு பின்னர் முற்றிலுமாக மண்ணிரல் நீக்கப்பட்ட பின்பும் அல்லது நிரந்தரமாக செயலிழக்கச் செய்யப்பட்ட பிறகும் கூட வாழ்வதற்கு சாத்தியமுள்ள சில மண்ணீரல் திசுக்கள் அவற்றின் செயல்பாட்டை பாதுகாக்க முனைந்து தானாகவே மாற்று அறுவை சிகிச்சைக்கு உட்படுகின்றன. வழக்கமாக இச்செயல்முறை மண்ணீரலுக்கான பாரங்கைமாவின் பகுதிகள் உள்வயிற்றுக் கொழுப்பறைகளில் விட்டுச் செல்லப்படுவதை உள்ளடக்கும். இதில் ஆபத்து அல்லது சிக்கல் இல்லாமல் இல்லை. மண்ணீரல் மாற்று சிகிச்சையின் நன்மை தீமைகள் உணர்த்தப்பட்ட பிறகே இச்சிகிச்சை மேற்கொள்ளப்படுகிறது. அதிர்ச்சி அல்லது அறுவைச் சிகிச்சையில் மண்ணீரல் பாதிக்கப்பட்டு சிதைந்த பின்னர் மண்ணீரல் திசுவை உடலின் வேறு பகுதியில் குறிப்பாக அடி வயிற்றில் உட்பொருத்துதலும் மண்ணீரல் மாற்றறுவை சிகிச்சையாகும்.
# சுபம் ஜக்லான்

**சுபம் ஜக்லான்** (Shubham Jaglan)(பிறப்பு 16 ஆகத்து 2004) ஒரு இந்திய தொழில்முறை குழிப்பந்தாட்ட வீரர், இவர் இளையோர் குழிப்பந்தாட்ட உலகப் போட்டியை 2015 இல் வென்றார் . 2012 இல் நடந்த போட்டியில் இவர் உலக சாதனை படைத்துள்ளார். என்டிடிவி - வளர்ந்து வரும் வீரர் விருது, மற்றும் "மார்க்தர்சன்" விருதுகளையும் பெற்றவர். ஜக்லான் 100 உள்நாட்டு மற்றும் சர்வதேச போட்டிகளில் வென்றுள்ளார்.
# சுபம் ஜக்லான்

## ஆரம்ப கால வாழ்க்கை

ஜக்லான் அரியானாவின் பானிபத் மாவட்டத்தில் இசுரானா என்ற கிராமத்தில் பிறந்தார். இவரது தந்தை பால் கறக்கும் தொழிலில் ஈடுபட்டு வருகிறார். மேலும், இவரது குடும்பத்தினர் இந்திய துணைக் கண்டத்தில் போட்டியிடும் மல்யுத்தத்தின் ஒரு வடிவமான பயில்வானி பயிற்சி அளித்து வருகிறார்கள். இவர் தனது கிராமத்தில் ஆரம்பக் கல்வியைப் பெற்றார். இப்போது தில்லியில் உள்ள இலட்சுமன் பொதுப் பள்ளியில் படித்து வருகிறார்.
# சுபம் ஜக்லான்

## குழிப்பந்தாட்ட வாழ்க்கை

கபூர் சிங் என்ற வெளிநாடு வாழ் இந்தியரால் இவரது கிராமத்தில் தொடங்கப்பட்ட குழிப்பந்தாட்டப் பயிற்சி கழகத்தில் இவரது தாத்தா இவரை சேர்த்தார். இவரது குடும்பத்தின் விருப்பத்திற்கு எதிராகவும், கழகம் மூடப்பட்ட போதிலும், ஜக்லான் தனது வீட்டின் கொல்லைப்புறத்தில் ஒரு சிறிய நிலத்தில் தனது பயிற்சியைத் தொடர்ந்தார். இந்த நிலம் இவரது தந்தையால் சுத்தம் செய்யப்பட்டு மூன்று துளைகளுடன் பச்சை நிறமாக மாற்றப்பட்டது. ஜக்லானின் உருவாக்கும் பயிற்சியின் பெரும்பகுதி யூடியூபில் உள்ள வீடியோக்களிலிருந்து சுயமாகக் கற்றுக்கொள்ளப்பட்டது.  
பின்னர் இவர் குழிப்பந்தாட்ட அறக்கட்டளையால் கண்டுபிடிக்கப்பட்டார். இது இவருக்கு ஆண்டுக்கு 2.0 லட்சம் ரூபாய் உதவித்தொகையும், தில்லி குழிப்பந்தாட்ட சங்கத்தில் உறுப்பினர் நிலையையும் வழங்கியது. இதன் விளைவாக தனது பயிற்சியைத் தொடர இவர் தனது தந்தையுடன் தில்லிக்கு இடம் பெயர்ந்தார்.
# சுபம் ஜக்லான்

## போட்டி வெற்றி

- 2013 இளையோர் குழிப்பந்தாட்ட உலக முதுநிலை
- 2015 இளையோர் குழிப்பந்தாட்ட உலகப்போட்டி
- 2016 ஐரோப்பிய இளையோர் குழிப்பந்தாட்டப் போட்டி
# கோ சன்னபசப்பா

**கோ** **சன்னபசப்பா** (Ko Channabasappa) (கோச) என்பவர் கன்னட எழுத்தாளர், வழக்குரைஞர் மற்றும் விடுதலைப் போராட்ட வீரர் ஆவார். இவர் வெள்ளையனே வெளியேறு இயக்கத்தில் பங்கேற்றார் .
# கோ சன்னபசப்பா

## ஆரம்ப கால வாழ்க்கை

கோசே கர்நாடகாவின் பல்லாரி மாவட்டத்தின் குட்லிகி தாலுகாவில் உள்ள ஆலூரில் பிறந்தார்.
# கோ சன்னபசப்பா

## படைப்புகள்

*ஸ்ரீ ராமாயண தரிசனம் மகாகவ்ய சமிக்ஷே, கஜனே, ரக்தபர்ணா, இந்துருகி பராலிலா, நயலயாத சத்யகதே, ஹ்ருதய நைவேத்யா மற்றும் பெலகினதேஜ்* ஆகிய படைப்புகளுக்காக கோசேபரவலாக அறியப்படுகிறார். இவர் 2015 இல் விஜயபுராவில் கன்னட இலக்கிய மாநாட்டிற்குத் தலைமை தாங்கினார்.
# கோ சன்னபசப்பா

## புத்தகங்கள்

- பிரபுத்த நகரிகத்வா மட்டு நம்மா மனவ கேந்திர்தா ராஷ்டிரா
- காவி விபூதிஜே நமோ
- ஜகஜ்ஜனனி பாரத
- கோச்சே சமாக்ரா கத கோஷா
- எஸ் நிஜலிங்கப்பா